《丙辰夏和周宰》
宋代·李吕

爱公北堂幽，背郭出尘外。
登临揽万象，气宇自怡泰。
目寄孤归鸿，道存不下带。
山水含清晖，况复总其会。
隔岸列乔松，亭亭若车盖。
云过矫虬龙，凤来听竽籁。
於此省借留，饥民斯有赖。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。